Symbol rozcestia O iných významoch výrazu *Euro* pozri *Euro (rozlišovacia stránka)*.
Značka používaná pre euro

**Euro** (ISO 4217 kód **EUR**; numerický kód **978**; obvyklá značka **€**) je mena a menová jednotka. Je oficiálnou menou v 20 z 27 krajín Európskej únie (takzvanej eurozóne) a v šiestich krajinách mimo EÚ. V ďalších štyroch krajinách a v dvoch menových priestoroch je pevný výmenný kurz k euru. Je to po americkom dolári druhá najdôležitejšia mena v medzinárodnom menovom systéme. Menovú politiku tvorí Európska centrálna banka sídliaca vo Frankfurte nad Mohanom. Od 1. januára 2009 je euro oficiálnou menou Slovenska. Koruny sa zaň začali vymieňať 8. júla 2008 v konverznom kurze 30,1260 Sk/€.

História
--------

### Prípravy na euro

Prípravy na euro sa začali viac než desaťročie od začiatku jeho uvedenia do obehu. Príprava na Európsku menovú úniu sa dá rozdeliť na tri etapy. V prvej od 1. júla 1990 do konca roka 1993 sa odstraňovali prekážky cezhraničného pohybu kapitálu v krajinách Európskeho spoločenstva. Zároveň sa upevňovala spolupráca centrálnych bánk. Počas rokov 1994 a 1998 sa vytvorili a schválili konvergenčné kritériá a v máji 1998 bolo odsúhlasené samotné euro. Vznik Európskej menovej únie 1. januára 1999 začal tretiu fázu, používania eura v bezhotovostnom styku, voči doterajším menám začal platiť pevný kurz. K tomuto dňu tiež začala činnosť Európska centrálna banka ako tvorca menovej politiky.

*Bližšie informácie v hlavnom článku: Zavedenie eura*
*Bližšie informácie v hlavnom článku: Deň zavedenia eura*

Prehľad štátov používajúcich euro a štátov s menami naviazanými na euro
-----------------------------------------------------------------------

| Skupina krajín | Počet obyvateľovv miliónoch | Štát, územie |
| --- | --- | --- |
| Členské štáty eurozóny | 333 | Belgicko, Chorvátsko, Cyprus, Estónsko, Fínsko, Francúzsko, Grécko, Holandsko, Írsko, Litva, Lotyšsko, Luxembursko, Malta, Nemecko, Portugalsko, Rakúsko, Slovensko, Slovinsko, Španielsko, Taliansko |
| Európske štáty a územia mimo eurozóny používajúce euro | 3,0 | Akrotíri a Dekéleia, Andorra, Čierna Hora, Kosovo, Monako, San Maríno, Vatikán |
| Mimoeurópske územia členov eurozóny, ktoré nie sú súčasťou EÚ, používajúce euro | 0,2 | Clippertonov ostrov, Francúzske južné a antarktické územie, Mayotte, Saint-Pierre a Miquelon |
| Štáty EÚ s menami naviazanými na euro (pevne alebo s fluktuačným pásmom) | 13 | Bulharsko, Dánsko |
| Európske štáty mimo EÚ s menou pevne naviazanou na euro | 3,9 | Bosna a Hercegovina |
| Africké krajiny používajúce CFA frank | 129,6 | Benin, Burkina Faso, Čad, Gabon, Guinea-Bissau, Kamerun, Mali, Niger, Pobrežie Slonoviny, Kongo, Rovníková Guinea, Senegal, Stredoafrická republika, Togo |
| Územia v Tichom oceáne používajúce CFP frank | 0,5 | Francúzska Polynézia, Nová Kaledónia, Wallis a Futuna |
| Ostatné krajiny s menami pevne naviazanými na euro | 1,2 | Kapverdy, Komory |
| Spolu | 488 | 45 štátov a 8 území |

Jednotlivé skupiny podrobnejšie
-------------------------------

### Eurozóna

*Bližšie informácie v hlavnom článku: Eurozóna*
Symbol eura vo Frankfurte
Európska centrálna banka
Budova Národnej banky Slovenska propagujúca Euro
Použitie dolára a eura vo svete:
     euro
     mena viazaná na euro
     americký dolár
     mena viazaná na americký dolár

| Prepočítacie koeficienty bývalých národných mien členov eurozóny k euru |
| --- |
| Mena | Skrat­ka | Prepo­čítací koefi­cient k euru | Koeficient stanovený dňa | Zave­denie eura(1. jan.) | Euro­zóna |
| Rakúsko  Rakúsky šiling | **ATS** | 13,7603 | 31.12.1998 | 1999 | Rakúsko |
| Belgicko  Belgický frank | **BEF** | 40,3399 | 31.12.1998 | 1999 | Belgicko |
| Cyprus  Cyperská libra | **CYP** | 0,585274 | 10.07.2007 | 2008 | Cyprus |
| Nemecko  Nemecká marka | **DEM** | 1,95583 | 31.12.1998 | 1999 | Nemecko |
| Španielsko  Španielska peseta | **ESP** | 166,386 | 31.12.1998 | 1999 | Španielsko |
| Estónsko  Estónska koruna | **EEK** | 15,6466 | 13.07.2010 | 2011 | Estónsko |
| Fínsko  Fínska marka | **FIM** | 5,94573 | 31.12.1998 | 1999 | Fínsko |
| Francúzsko  Francúzsky frank | **FRF** | 6,55957 | 31.12.1998 | 1999 | Francúzsko |
| Grécko  Grécka drachma | **GRD** | 340,750 | 19.06.2000 | 2001 | Grécko |
| Croatia  Chorvátska kuna | **HRK** | 7.53450 | 12.07.2022 | 2023 | Chorvátsko |
| Írsko  Írska libra | **IEP** | 0,787564 | 31.12.1998 | 1999 | Írsko |
| Taliansko  Talianska líra | **ITL** | 1936,27 | 31.12.1998 | 1999 | Taliansko |
| Litva  Litovský litas | **LTL** | 3.45280 | 23.07.2014 | 2015 | Litva |
| Lotyšsko  Lotyšský lats | **LVL** | 0,702804 | 09.07.2013 | 2014 | Lotyšsko |
| Luxembursko  Luxemburský frank | **LUF** | 40,3399 | 31.12.1998 | 1999 | Luxem­bursko |
| Malta  Maltská líra | **MTL** | 0,429300 | 10.07.2007 | 2008 | Malta |
| Holandsko  Holandský gulden | **NLG** | 2,20371 | 31.12.1998 | 1999 | Holandsko |
| Portugalsko  Portugalské escudo | **PTE** | 200,482 | 31.12.1998 | 1999 | Portugalsko |
| Slovinsko  Slovinský toliar | **SIT** | 239,640 | 11.07.2006 | 2007 | Slovinsko |
| Slovensko  Slovenská koruna | **SKK** | 30,1260 | 08.07.2008 | 2009 | Slovensko |

### Oficiálni používatelia mimo eurozóny

Štáty, ktoré mali menovú úniu s členmi eurozóny (Francúzskom a Talianskom), a ktoré takisto zaviedli euro ako zákonnú menu:

* Monako
* San Maríno
* Vatikán
* Andorra

### Jednostranní používatelia

Jednostranne bez dohody s EÚ euro zaviedli

* Čierna Hora a
* Kosovo.

Nemajú právo raziť mince.

### Územia členov eurozóny, ktoré nie sú súčasťou EÚ, ale oficiálne používajú euro

Dohody s EÚ o používaní eura majú uzatvorené aj francúzske územia Mayotte a Saint-Pierre a Miquelon, ktoré nie sú súčasťou Európskej únie ani eurozóny. Tieto územia nemôžu vydávať euromince so svojou vlastnou rubovou stranou. Bez dohody s EÚ sa euro ako mena používa v dvoch neobývaných francúzskych zámorských územiach, v zámorskom teritóriu Francúzske južné a antarktické územie a v súkromnom vlastníctve Francúzska Clippertonov ostrov, ako aj na britských základniach Akrotíri a Dekéleia na Cypre.

### Štáty a územia s menami naviazanými na euro

*Bližšie informácie v hlavnom článku: Meny naviazané na euro*
Dánsko a Bulharsko (od júla 2020)sú členmi európskeho mechanizmu výmenných kurzov (ERM II). Krajiny zapojené do ERM II musia kurzy svojich mien udržiavať v povolenom fluktuačnom pásme ± 15 % od stanoveného stredného kurzu, tzv. centrálnej parity k euru, Dánsko musí dodržiavať užšie fluktuačné pásmo ± 2,25 %. Minimálne dvojročné zotrvanie v ERM II, pri ktorom je dodržiavané povolené fluktuačné pásmo pohybu kurzu a nedôjde k devalvácii centrálnej parity, je pritom jednou z podmienok vstupu krajiny do eurozóny.

Bosna a Hercegovina má svoju menu konvertibilná marka naviazanú na euro od 22. júna 1999.

Kapverdy a Komory majú svoje meny kapverdské escudo a komorský frank pevne naviazané na euro od 1. januára 1999.

14 krajín strednej a západnej Afriky (Čad, Benin, Burkina Faso, Gabon, Guinea-Bissau, Kamerun, Kongo, Mali, Niger, Pobrežie Slonoviny, Rovníková Guinea, Senegal, Stredoafrická republika a Togo) používa CFA frank, ktorý bol predtým naviazaný v pevnom pomere na francúzsky frank. Od 1. januára 1999 je CFA frank pevne naviazaný na euro.

Francúzska Polynézia, Nová Kaledónia a Wallis a Futuna sú územia Francúzska, ale nie sú súčasťou Európskej únie. Používajú CFP frank, ktorý bol rovnako ako CFA frank predtým v pevnom kurze naviazaný na francúzsky frank. Od 1. januára 1999 je CFP frank pevne naviazaný na euro.

Plánovaní členovia eurozóny
---------------------------

Krajiny Eurozóny od roku 2023
* Maďarsko, Poľsko: termín prijatia meny zatiaľ neurčený
* Rumunsko, Bulharsko: prejavili záujem o vstup

Bankovky a mince
----------------

*Bližšie informácie v hlavnom článku: eurobankovky*
*Bližšie informácie v hlavnom článku: euromince*
Od roku 2013 je do obehu uvádzaná nová séria eurobankoviek, nazvanej Európa. Do obehu vo všetkých 17 štátoch sa ako prvá dostala od 2. mája 2013 bankovka nominálnej hodnoty 5 €.

Výhody jednotnej meny
---------------------

Od 1. januára 2002 sa vo všetkých štátoch Európskej menovej únie začali postupne zavádzať bankovky a mince novej jednotnej meny – euro. Dovtedajšie meny jednotlivých štátov sa začali postupne sťahovať z obehu. V praxi to znamenalo, že banky a veľké obchodné spoločnosti vydávali zásadne eurá. Podobne aj obchodníci prijímali pôvodné peniaze, ale vydávali v eurách. Od 1. januára 2002 sa už všetky bezhotovostné transakcie uskutočňujú v tejto mene. Firmy sídliace v eurozóne používajú od tohto dňa výlučne euro, do eura sa prekonvertovali aj všetky aktíva aj štátne vklady.

Od 1. januára 2002 je možné vyberať eurá aj z bankomatov.

Výmena národných mien za euro nebola riadená centrálne, každý štát si vypracoval vlastný plán výmeny. Národné meny bolo možné vymeniť aj po skončení trvania ich platnosti, ktorú si väčšina štátov stanovila na 28. február 2002.

Zavedenie spoločnej meny zjednotilo finančné trhy členských štátov EÚ a postupne sa vytvára spoločný finančný trh únie. Euro bude vzhľadom na dôveryhodnosť rozsiahleho európskeho finančného trhu stabilnejšie a odolnejšie voči špekuláciám ako boli národné meny jednotlivých členských štátov EÚ. Výhodou zavedenia spoločnej meny pri obchodovaní na finančných trhoch je aj štandardizácia obchodovania a vylúčenie kurzového rizika v dlhodobých zmluvách v rámci subjektov z členských štátov EMÚ.

Zavedením spoločnej meny vznikol aj jeden z najväčších akciových trhov sveta.
Trendy, ktoré by sa mali v budúcnosti ešte viac prehlbovať:

* Investori orientovaní na medzinárodné trhy môžu investovať bez väčších obáv z kurzového rizika
* Národné stratégie v investovaní budú nahradené nadnárodným a sektorovým prístupom
* Obrat a likvidita akciových trhov sa zvýši.

Zavedenie a všestranné použitie eura v praxi odstraňuje aj menové hranice medzi štátmi a vytvára nové možnosti platobných systémov.

### Výhody eura pre podnikateľov

* Zníženie nákladov pri konvertovaní eura
* Odstránenie kurzového rizika
* Možnosť vedenia jedného účtu pre všetkých partnerov eurozóny
* Vyjadrenie cien aj v eure – jednoduché porovnanie.

### Historický vývoj kurzu euro/USD, euro/švajčiarsky frank

* Priebeh kurzu eura voči americkému doláru od roku 1999 do januára 2015Priebeh kurzu eura voči americkému doláru od roku 1999 do januára 2015
* Priebeh kurzu eura voči švajčiarskemu frankuPriebeh kurzu eura voči švajčiarskemu franku

### Výhody eura pre spotrebiteľov

Jednotná mena je prínosom pre cestujúcich, ktorí nemusia pri prechádzaní z krajiny do krajiny meniť peniaze, a strácať tak percentá pri každej transakcii. Platby a preprava tovaru v rámci členských krajín EÚ sú rýchlejšie, spoľahlivejšie a lacnejšie. Obchodníkom i spotrebiteľom priniesol prechod na euro viac istoty aj čo sa týka ceny, za ktorú sa tovar predáva. Nová mena mala vplyv aj na zvýšenie konkurencie na jednotnom trhu.

Z hľadiska ochrany spotrebiteľov pri prechode na novú menu prijala Európska rada nariadenie, ktoré okrem iného nedovolilo zneužiť prechod na euro na zmenu zmluvných podmienok, či odstúpenie od zmluvy. Nariadenie stanovilo aj presné pravidlá na zaokrúhľovanie smerom nadol aj nahor pri výmene národných platidiel za eurá a centy a za záväzné výmenné kurzy určilo kurzy platné k 1. januáru 1999.

Krajiny eurozóny pre spotrebiteľov od roku 1999 zaviedli paralelné označovanie cien tovaru v národnej mene a v euro.

Jazykové použitie
-----------------

*Bližšie informácie v hlavnom článku: Jazykové verzie eura*
Podľa európskych predpisov sa v nominatíve jednotného čísla vo všetkých úradných či štátnych jazykoch krajín EÚ má používať tvar "euro". V ostatných prípadoch používanie názvu "euro" úplne podlieha pravidlám úradných či štátnych jazykov členských štátov EÚ. Jazykové verzie eura. Podľa pravidiel slovenského jazyka (primárne z kodifikačných príručiek Krátky slovník slovenského jazyka, Príručka slovenského pravopisu a Morfológia slovenského jazyka) je euro slovo ohybné, stredného rodu, skloňované podľa štandardného vzoru mesto, vyslovuje sa ako tri slabiky: e-u-ro. Okrem toho má euro medzinárodnú skratku "EUR" podľa normy ISO, (nezáväznú) značku € a na Slovensku (nezáväznú) skratku Eur.

Názov meny Euro sa tiež dostal do slovenského slangu, kde Slováci používajú hovorovo alebo slangovo **éčko, ečko, evri, euri, evry, efri, euráč, euroš, eurák, eurík, eurka, eurko, eurček, euráčik, ojro, očko, jurko, juráš, jurášik, jurík, juroš, juroška**)

Galéria
-------

* Euromince a eurobankovkyEuromince a eurobankovky
* EurobankovkyEurobankovky
* Slovenská eurokalkulačka používaná počas prechodu na euroSlovenská eurokalkulačka používaná počas prechodu na euro

Referencie
----------

1. ↑   *101 otázek o Evropské unii*. 2. vyd. Praha : Informační kancelář Evropského parlamentu, 2010. Kapitola Co je Evropská menová unie (EMU)?, s. 41–42.
2. ↑  BANK, European Central. Communiqué on Bulgaria. *ECB*, 2020-07-10. Dostupné online [cit. 2023-02-06]. (po anglicky)
3. ↑   *Oznámenie zavedenia série Európa 8. novembra 2012* [online]. Frankfurt nad Mohanom: Európska centrálna banka, 08.11.2012, [cit. 2013-01-20]. Dostupné online.
4. ↑  
POVAŽAJ, Matej. Používanie názvu euro a odvodeniny od tohto názvu. *Kultúra slova*, 2009, roč. 43, čís. 2, s. 65-70. Dostupné online [cit. 2014-10-17]. ISSN 0023-5202.
5. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Euro**

Externé odkazy
--------------

* Zákon o zavedení eura s komentárom, dôvodovou správou a vykonávacími vyhláškami[nefunkčný odkaz]
* Euro v slovenčine[nefunkčný odkaz]
* Európa a Slovensko - Euro
* Sledujte vaše eurobankovky
* Euro, euro kalkulačka, mena euro na Slovensku a aké hrozby a príležitosti skrýva Archivované 2009-01-16 na Wayback Machine
* Eurobankovky (po nemecky) (po anglicky)

| * z
* d
* u
Krajiny Európskeho mechanizmu výmenných kurzov |
| --- |
| 
Bulharsko • Chorvátsko • Dánsko
 |  |

| * z
* d
* u
Eurozóna a územia používajúce euro |
| --- |
| **Eurozóna:** Belgicko · Cyprus · Estónsko · Fínsko · Francúzsko · Grécko · Holandsko · Chorvátsko · Írsko · Litva · Lotyšsko · Luxembursko · Malta · Nemecko · Portugalsko · Rakúsko · Slovensko · Slovinsko · Španielsko · Taliansko
francúzske územia: Francúzska Guyana · Guadeloupe · Martinik · Réunion · Mayotte · Svätý Martin · portugalské územia: Azory · Madeira · španielske územia: Kanárske ostrovy · Ceuta · Melilla

---

Štáty mimo eurozóny používajúce euro so súhlasom EÚ: Monako · San Maríno · Vatikán · Andorra

Územia mimo eurozóny používajúce euro bez súhlasu EÚ: Čierna Hora · Kosovo |  |

| * z
* d
* u
Symbol eura Euro |
| --- |
| Nominálne hodnoty | 

|  |  |
| --- | --- |
| Euromince | 
* 0,01 €
* 0,02 €
* 0,05 €
* 0,10 €
* 0,20 €
* 0,50 €
* 1 €
* 2 €

 |
| Eurobankovky | 
* 5 €
* 10 €
* 20 €
* 50 €
* 100 €
* 200 €
* 500 €

 |

 |
| Zoskupenia štátov | 
* Eurozóna
* Európska hospodárska a menová únia
* Európska menová únia
* Európska únia

 |
| Ekonomika | 
* Európska centrálna banka
* Európska menová jednotka
* ERM II
* Pakt stability a rastu
* Petroeuro
* Zavedenie eura
* Meny naviazané na euro

 |
| Platidlo | 
* Eurobankovka
* Eurominca
* Eurocent
* Symbol eura
* Jazykové verzie eura
* Pamätné euromince

 |

| * z
* d
* u
Meny používané v Európskej únii dnes a pred zavedením eura |
| --- |
| Eurozóna(neexistujúce meny) | 
* belgický frank
* cyperská libra
* estónska koruna
* fínska marka
* francúzsky frank
* drachma
* holandský gulden
* írska libra
* litovský litas
* lotyšský lats
* luxemburský frank
* maltská líra
* nemecká marka
* portugalské escudo
* rakúsky šiling
* sanmarínska líra
* slovenská koruna
* slovinský toliar
* španielska peseta
* talianska líra
* vatikánska líra

 | Vlajka EÚ |
| ERM II | 
* dánska koruna
* chorvátska kuna
* bulharský lev

 |
| Iné meny EÚ | 
* česká koruna
* maďarský forint
* poľský zlotý
* rumunský lei
* švédska koruna

 |

| * z
* d
* u
Meny Európy |
| --- |
| Platné meny Európskej únie | 

|  |  |
| --- | --- |
| Eurozóna | 
* Európska únia Euro

 |
| Meny v ERM II | 
* Bulharsko Bulharský lev (Bulharsko)
* Dánsko Dánska koruna (Dánsko)

 |
| Ďalšie meny EÚ | 
* Česko Česká koruna (Česko)
* Maďarsko Maďarský forint (Maďarsko)
* Poľsko Poľský zlotý (Poľsko)
* Rumunsko Rumunský lei (Rumunsko)
* Švédsko Švédska koruna (Švédsko)

 |

 |
| Ostatné európske meny | 
* Albánsko Albánsky lek (Albánsko)
* Spojené kráľovstvo Anglická libra (Spojené kráľovstvo)
* Bielorusko Bieloruský rubeľ (Bielorusko)
* Island Islandská koruna (Island)
* Bosna a Hercegovina Konvertibilná marka (Bosna a Hercegovina)
* Severné Macedónsko Macedónsky denár (Severné Macedónsko)
* Moldavsko Moldavský lei (Moldavsko)
* Nórsko Nórska koruna (Nórsko)
* Rusko Ruský rubeľ (Rusko)
* Srbsko Srbský dinár (Srbsko)
* Švajčiarsko Lichtenštajnsko Švajčiarsky frank (Švajčiarsko, Lichtenštajnsko)
* Turecko Severný Cyprus Turecká líra (Turecko, *Severný Cyprus*)
* Ukrajina Ukrajinská hrivna (Ukrajina)
* Faerské ostrovy *Faerská koruna (Faerské ostrovy)*
* Gibraltár *Gibraltárska libra (Gibraltár)*
* Guernsey *Guernseyská libra (Guernsey)*
* Jersey *Jerseyská libra (Jersey)*
* Man *Manská libra (Ostrov Man)*
* Podnestersko *Podnesterský rubeľ (Podnestersko)*

 |
| pozn. - *kurzívou* sú uvedené závislé územia alebo medzinárodne neuznané štáty a ich meny |